लालू के चारा घोटाला मामला में सीबीआई कोर्ट से कवनो राहत ना मिलल
रांची - रांची में चारा घोटाला के सुनवाई करेवाली सीबीआई के विशेष अदालत राजद सुप्रीमो लालू यादव के अर्जी के खारिज क देलस।
लालू अपना अर्जी में उनुका प चलत अवुरी तीन मामला के सुनवाई रद्द करे के गोहार लगवले रहन। इ तीनों मामला भी करोडो रुपया के चारा घोटाला से ही जुड़ल बाटे।
लालू अपना अर्जी में कहले रहन कि, चुकी एही मामला के एगो केस में उनुका के दोषी ठहरावल जा चुकल बा अवुरी ओकरा खातिर उनुका सजा भी हो चुकल बा एहसे उनुका ऊपर चलेवाला अवुरी तीन गो केस के खारिज क दिहल जाए।
सीबीआई लालू के अर्जी के विरोध करत कोर्ट में कहलस कि, चुकी ए मामला में करोड़ो रुपया के घोटाला भईल रहे, अवुरी लालू प चलत तीनो मामला एक दूसरा से भिन्न बाटे एहसे ए अर्जी के खारिज क दिहल जाए।
मालूम रहे कि, बिहार पूर्व मुख्यमंत्री अवुरी राष्ट्रिय जनता दल के मुखिया लालू प्रसाद यादव के चारा घोटाला से जुड़ल एगो मामला में चार साल के सजा सुनावल जा चुकल बा, अवुरी फिलहाल उ जमानत प जेल से बहरी बाड़े।
bho_Deva bho_Deva bho_Deva bho_Deva bho_Deva bho_Deva